  Виталий Пронин Гракын дезинфекция ортчыто.Туспуктэм: "Сельская новь" газетлэн "ВКонтакте" бамысьтыз. Та вакытлы быдэс ёрос карантинэ ворсамын, соин валче Грак — Бемыж, Грак — Алнаш сюресъёс вылын но Мишкино гуртын (та гурт Татарстанэн герӟа) контрольно-пропускной пунктъёс пуктылэмын. Озьы ик бусыетӥ Татарстанэ нуись сюресъёс ваньмыз гыремын. Инспекторъёслы юрттӥсько волонтёръёс — культура удысын тыршисьёс. Сюрес вылын ужасьёслы райпоын сиён пӧрало, нош ёрос администрациын ужасьёс сое КПП-осы вайыны юртто. Сюрес вылын чакласькисьёслы сётӥське на ӝытазелы сухой паёк. Ёрос центрысь ульчаосын но вань гуртъёсысь трос калык люкаськон интыосын дезинфекция ортчыто. Нылпи садъёсысь дежурной группаос но пытсамын. Полиция но Росгвардия нуналлы быдэ рейдъёс ортчытъяло. Валентина Емельянова  